**DRUGU GODINU ZA REDOM PODUZETNICI U TRGOVINI NA MALO IGRAMA I IGRAČKAMA**

**OSTVARILI NETO DOBIT**

Prema podacima iz obrađenih godišnjih financijskih izvještaja, u 2016. godini, u razredu djelatnosti trgovina na malo igrama i igračkama u specijaliziranim prodavaonicama (NKD 47.65), bilo je 27 poduzetnika, a od ukupnog broja, njih 14 ili 51,9 % poslovalo je s dobitkom, a 48,1 % odnosno 13 poduzetnika s gubitkom. U razdoblju od 2012. do 2016. godine broj registriranih poslovnih subjekata varirao je između 22 i 28. Ostvareni prosječni prihodi po poduzetniku smanjivali su se iz godine u godinu i u 2012. godini iznosili su 5,5 milijuna kuna, a u 2016. godini 1,9 milijun kuna.

Najveći ukupni prihodi ostvareni su 2012. godine u iznosu od 132,5 milijuna kuna, a najmanji 2016. godine, 52,1 milijun kuna, što je u odnosu na početnu promatranu godinu smanjenje od 60,7 %. U navedenoj djelatnosti u 2016. godini bilo je 27 poduzetnika koji su zapošljavali 139 zaposlenih, što je u prosjeku pet zaposlenih po poduzetniku, dok je najviše zaposlenih po poduzetniku (njih 14), bilo 2012. godine. Broj zaposlenih se smanjivao svake godine te je u 2016. bilo 57,6 % manje zaposlenih nego u 2012. godini.

Prosječna mjesečna obračunata neto plaća zaposlenih kod poduzetnika u djelatnosti trgovine na malo igrama i igračkama u specijaliziranim prodavaonicama, u 2016. godini iznosila je 2.892 kune, što je 6,3 % manje u odnosu na prethodnu godinu, 34,3 % manje od prosječne plaće poduzetnika odjeljka 47 (trgovina na malo, osim trgovine motornim vozilima i motociklima) i 43,7 % manje od prosječne mjesečne neto plaće zaposlenih kod poduzetnika na razini RH (5.140 kuna).

Zaposlenima kod poduzetnika u spomenutom području djelatnosti 2015. godine obračunata je najveća prosječna mjesečna neto plaća koja je iznosila 3.088 kuna, dok je u 2016. godini njihova prosječna mjesečna plaća bila niža i iznosila je 2.892 kune.

**Tablica 1. Osnovni financijski rezultati poslovanja poduzetnika u djelatnosti 47.65 – Trgovina na malo igrama i igračkama u specijaliziranim prodavaonicama za razdoblje od 2012.-2016. g**.[[1]](#footnote-1) (i*znosi: u tisućama kuna)*

|  |  |  |
| --- | --- | --- |
| **Opis** | **Odjeljak 47[[2]](#footnote-2)** | **Razred djelatnosti 47.65**(tekuće razdoblje iz godišnjeg financijskog izvještaja) |
| **2016.** | **2012.** | **2013.** | **2014.** | **2015.** | **2016.** |
| Broj poduzetnika  | 8.832 | 24 | 22 | 28 | 25 | 27 |
| Broj dobitaša | 5.781 | 12 | 10 | 13 | 12 | 14 |
| Broj gubitaša | 3.051 | 12 | 12 | 15 | 13 | 13 |
| Broj zaposlenih  | 83.876 | 328 | 233 | 305 | 150 | 139 |
| Ukupni prihodi  | 75.864.431 | 132.546 | 78.087 | 103.211 | 53.222 | 52.143 |
| Ukupni rashodi  | 73.857.825 | 154.488 | 86.816 | 111.162 | 51.970 | 51.603 |
| Dobit prije oporezivanja | 2.989.413 | 3.578 | 1.440 | 3.469 | 1.640 | 1.379 |
| Gubitak prije oporezivanja | 982.808 | 25.521 | 10.169 | 11.420 | 388 | 839 |
| Porez na dobit | 473.976 | 723 | 299 | 663 | 331 | 264 |
| Dobit razdoblja  | 2.513.602 | 2.847 | 1.129 | 2.795 | 1.310 | 1.115 |
| Gubitak razdoblja  | 980.972 | 25.513 | 10.158 | 11.409 | 388 | 839 |
| **Dobit ili gubitak razdoblja** | **1.532.630** | **-22.665** | **-9.029** | **-8.614** | **921** | **276** |
| Izvoz  | 985.357 | 16.104 | 1.623 | 2.080 | 3.356 | 2.384 |
| Uvoz  | 7.804.319 | 55.439 | 9.514 | 8.804 | 5.837 | 2.812 |
| Trgovinski saldo (izvoz minus uvoz)  | -6.818.962 | -39.335 | -7.891 | -6.724 | -2.480 | -428 |
| Investicije u novu dugotrajnu imovinu  | 2.451.272 | 5.557 | 939 | 1.232 | 1.093 | 193 |
| Prosječne mjesečne neto plaće po zaposlen.  | 4.400 | 2.641 | 2.923 | 2.904 | 3.088 | 2.892 |

*Izvor: Fina – Registar godišnjih financijskih izvještaja*

U djelatnosti trgovine na malo igrama i igračkama u specijaliziranim prodavaonicama bilo je 25 mikro poduzetnika (92,6 %) i 2 mala poduzetnika (7,4 %). Dva mala poduzetnika u spomenutoj djelatnosti, u 2016. godini, poslovali su uspješnije od skupine mikro poduzetnika te ostvarili neto dobiti u iznosu od 288 tisuća kuna, dok su mikro poduzetnici iskazali neto gubitak od 12 tisuća kuna. Prema oblicima vlasništva u spomenutoj djelatnosti poslovali su poduzetnici isključivo u privatnom vlasništvu.

Konsolidirani financijski rezultat poslovanja skupine poduzetnika u trgovina na malo igrama i igračkama u specijaliziranim prodavaonicama, bio je pozitivan u 2015. godini (neto dobit 921 tisuću kuna) i u 2016. godini (276 tisuća kuna neto dobiti). U razdoblju od 2012. do 2014. godine iskazan je neto gubitak, a najveći neto gubitak bio je 2012. godine i iznosio je 22,7 milijuna kuna.

Navedeni gubitak rezultat je poslovanja društva [ONE2PLAY d.o.o.](https://www.transparentno.hr/pregled/92983822740/03241a1c0d83d007637be864ced78c38afb4155378367914c9f4fc26b483a67ad94c64c828c46461074c31bb48adba9b9c0fc1dab90ba33ace8fb83cf23302e8) koje je u 2012. godini iskazalo 24,7 milijuna kuna gubitka. Trgovački sud u Zagrebu je 19. rujna 2016. godine brisao navedeno društvo (one2play d.o.o. za proizvodnju i trgovinu u stečaju).

Više od polovice zaposlenih (51,1%) bilo je u društvu [EUROM DENIS MALOPRODAJA d.o.o.](https://www.transparentno.hr/pregled/44225131109/cb340319b7e3201aadd520a8cc2cc7cd806e6e59950b5e36165e569a2d566846ea345375fabb5d1a6d68eacedcc0cad306f5a9d1e23c31c9ce49075d0b936f6e), 71 od ukupno 139 koliko ih je bilo u razredu djelatnosti 47.65 u 2016.

**Tablica 2.** [**EUROM DENIS MALOPRODAJA d.o.o.**](https://www.transparentno.hr/pregled/44225131109/cb340319b7e3201aadd520a8cc2cc7cd806e6e59950b5e36165e569a2d566846ea345375fabb5d1a6d68eacedcc0cad306f5a9d1e23c31c9ce49075d0b936f6e) **na prvom je mjestu među poduzetnicima u djelatnosti NKD 47.65 prema broju zaposlenih u 2016. godini – niže prikazani podaci objavljeni su na** [Transparentno.hr](https://www.transparentno.hr/)[[3]](#footnote-3)

|  |  |  |
| --- | --- | --- |
|  | OIB  | 44225131109 |
| MB  | 04109481 |
| Veličina  | Mali |
| Temeljni kapital  | 520.000 kn |
| Korisnik koncesije  | Ne |
| U predstečanoj nagodbi  | Ne |

*Izvor: Financijska agencija – Registar godišnjih financijskih izvještaja,* [*Transparentno.hr*](https://www.transparentno.hr/)

Najveću dobit razdoblja u 2016. godini ostvario je mikro poduzetnik [POKER PIK d.o.o.](https://www.transparentno.hr/pregled/32619970125/78035bcaee35acc6f3cd67d55204bcee471c2a75c635eb12bfafe57b37fc122cabe73eb3a2a51829b3ed50ad59dafbb77fbf78461c011d5f8638d67ca2223a22) u iznosu od 328,1 tisuću kuna, odnosno 29,4 % dobiti razdoblja 27 poduzetnika u razredu djelatnosti 47.65. Na drugom mjestu po dobiti razdoblja bio je mali poduzetnik [INTEKS PROMET d.o.o.](https://www.transparentno.hr/pregled/72438732598/c299579875da3b23d832e9d4fd2816a874f7374c23e41aae06cc2e38407e6c9aa433d0cdfd6b91a7bed7189804cbbd35782cc9a07e3faa06bb48b3f668a1e834) sa 260 tisuća kuna odnosno 23,3 % dobiti razdoblja. Navedena dva društva nalaze se i među prvih pet subjekta po ukupnom prihodu u 2016. godini u razredu djelatnosti 47.65.

Najveći ukupan prihod ostvario je mali poduzetnik [EUROM DENIS MALOPRODAJA d.o.o.](https://www.transparentno.hr/pregled/44225131109/cb340319b7e3201aadd520a8cc2cc7cd806e6e59950b5e36165e569a2d566846ea345375fabb5d1a6d68eacedcc0cad306f5a9d1e23c31c9ce49075d0b936f6e) i to u iznosu od 23,4 milijuna kuna (udio od 50,1 % u ukupnom prihodu prvih pet poduzetnika i 44,9 % u prihodu svih poduzetnika razreda).

**Tablica 3. Top 5 poduzetnika po ukupnom prihodu u 2016., u razredu djelatnosti 47.65** (iznosi u tisućama kn)

|  |  |  |  |  |  |  |
| --- | --- | --- | --- | --- | --- | --- |
| **R. br.** | **OIB** | **Naziv** | **Mjesto** | **Ukupni prihod** | **Broj zaposlenih** | **Dobit razdoblja** |
| 1. | 44225131109 | [EUROM DENIS MALOPRODAJA d.o.o.](https://www.transparentno.hr/pregled/44225131109/cb340319b7e3201aadd520a8cc2cc7cd806e6e59950b5e36165e569a2d566846ea345375fabb5d1a6d68eacedcc0cad306f5a9d1e23c31c9ce49075d0b936f6e) | Zagreb | 23.402 | 71 | 28 |
| 2. | 72438732598 | [INTEKS PROMET d.o.o.](https://www.transparentno.hr/pregled/72438732598/c299579875da3b23d832e9d4fd2816a874f7374c23e41aae06cc2e38407e6c9aa433d0cdfd6b91a7bed7189804cbbd35782cc9a07e3faa06bb48b3f668a1e834) | Zagreb | 14.655 | 24 | 260 |
| 3. | 73323157067 | [A.D.S. d.o.o.](https://www.transparentno.hr/pregled/73323157067/687a069ef7611eb839b06dc7f7f20157255d87cb6e827c441f3a8e54e8584a0ba3a106e1e2ec0b3f891ec65412fa6f69ad7493e8e024fc923762658266bb298e) | Umag | 3.982 | 6 | 124 |
| 4. | 32619970125 | [POKER PIK d.o.o.](https://www.transparentno.hr/pregled/32619970125/78035bcaee35acc6f3cd67d55204bcee471c2a75c635eb12bfafe57b37fc122cabe73eb3a2a51829b3ed50ad59dafbb77fbf78461c011d5f8638d67ca2223a22) | Čakovec | 2.636 | 6 | 328 |
| 5. | 91841941117 | [PLAVA KUTIJA d.o.o.](https://www.transparentno.hr/pregled/91841941117/c99139023b2af7328acbd0c81919e2cfa1b49a7fe580956c626319106c94ecdf8f24160acb95bca29795302ab17d2af267f703258c1fbe5017889abd04294ece) | Zagreb | 2.046 | 0 | 47 |
| **Ukupno top 5** | **46.722** | **107** | **787** |
| **Ukupno svi po odabranim kriterijima (27)** | **52.143** | **139** | **1.115** |

*Izvor: Fina – Registar godišnjih financijskih izvještaja*

Udio pet poduzetnika s najvećim prihodom u 2016. godini u ukupnim prihodima 27 poduzetnika djelatnosti trgovine na malo igrama i igračkama u specijaliziranim prodavaonicama, bio je 89,6 %.

Najveći gubitak razdoblja u 2016. godini iskazao je mikro poduzetnik [ONE2PLAY MALOPRODAJA d.o.o.](https://www.transparentno.hr/pregled/68437417326/f69e0de98bec702c50de69f9b8c0e0d6824dd19ce98c0ca35581eadba086efe5d21dde2f3fe7bacb00fe14c4e21419ac9adc5eee5299e9ae098015e2e38411c1) u stečaju[[4]](#footnote-4) od 524,1 tisuću kuna. Društvo je osnovano 12. studenoga 2012. godine u postupku odvajanja od društva [ONE2PLAY d.o.o.](https://www.transparentno.hr/pregled/92983822740/03241a1c0d83d007637be864ced78c38afb4155378367914c9f4fc26b483a67ad94c64c828c46461074c31bb48adba9b9c0fc1dab90ba33ace8fb83cf23302e8) za proizvodnju i trgovinu.

U niže navedenom grafikonu uspoređena su dva poduzetnika s najvećim prihodom iz razreda djelatnosti NKD 47.65 prema produktivnosti u razdoblju od 2011. do 2016. godine. U 2016. godini poduzetnik [INTEKS PROMET d.o.o.](https://www.transparentno.hr/pregled/72438732598/c299579875da3b23d832e9d4fd2816a874f7374c23e41aae06cc2e38407e6c9aa433d0cdfd6b91a7bed7189804cbbd35782cc9a07e3faa06bb48b3f668a1e834) ostvario je produktivnost od 610.632 kune, a [EUROM DENIS MALOPRODAJA d.o.o.](https://www.transparentno.hr/pregled/44225131109/cb340319b7e3201aadd520a8cc2cc7cd806e6e59950b5e36165e569a2d566846ea345375fabb5d1a6d68eacedcc0cad306f5a9d1e23c31c9ce49075d0b936f6e) produktivnost od 329.602 kune. Društvo [EURODOM DENIS MALOPRODAJA](https://www.transparentno.hr/pregled/44225131109/cb340319b7e3201aadd520a8cc2cc7cd806e6e59950b5e36165e569a2d566846ea345375fabb5d1a6d68eacedcc0cad306f5a9d1e23c31c9ce49075d0b936f6e) d.o.o. osnovano je 4. listopada 2013. godine te iz toga razloga u grafikonu nisu iskazani podaci za 2011. i 2012. godinu.

**Grafikon 1. Usporedni prikaz produktivnosti prva dva poduzetnika u 2016. po ukupnom prihodu u djelat. 47.65**



*Izvor: Fina, servis* [*info.BIZ*](http://www.fina.hr/Default.aspx?art=8958&sec=1275)

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2016. g.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://rgfi.fina.hr/JavnaObjava-web/jsp/prijavaKorisnika.jsp) *slanjem SMS poruku na broj 818058. te korištenjem* [*WEB aplikacije JRR*](https://jrr.fina.hr/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |  |
| --- | --- | --- |
| Fina info šasija_210x270.jpg |  | **smsBlokade_210x270.jpg** |

1. Serija podataka u tablici za sve godine prikazana je iz godišnjeg financijskog izvještaja iz kolone tekuće godine. [↑](#footnote-ref-1)
2. Područje djelatnosti G - trgovina na veliko i malo, odjeljak 47 – Trgovina na malo, osim trgovine motornim vozilima i motociklima. [↑](#footnote-ref-2)
3. Kakvi su osnovni financijski rezultati poslovanja poduzetnika te kolike su prosječne mjesečne neto plaće možete saznati na [Transparentno.hr](https://www.transparentno.hr/), jednostavno i bez novca, koristeći VINGD bodove. [↑](#footnote-ref-3)
4. Trgovački sud u Zagrebu rješenjem broj 40. St-1024/2014 od 17.04.2015. godine otvara stečajni postupak nad dužnikom one2play maloprodaja d.o.o. za proizvodnju i trgovinu (OIB 68437417326). [↑](#footnote-ref-4)